open-index/open-wikipedia-markdown huggingface dataset:
Furfurols

**Furfurols** (no latīņu *furfur* — ‘klijas’ + *oleum* — ‘eļļa’) (furān-2-karbaldehīds, α furilaldehīds, C5H4O2) tīrā veidā ir bezkrāsains šķidrums ar mandeļu smaržu. Reaģējot ar gaisa skābekli, tas kļūst dzeltens. Furfurols ir heterociklisks aromātiskais aldehīds (satur furāna ciklu).

## Vēsture
Furfurols pirmo reizi tika iegūts 1832. gadā, kā skudrskābes ieguves blakusprodukts. (Tajos laikos skudrskābi ražoja, destilējot skudras). 1840. gadā tika atklāta metode furfurola ieguvei no augu materiāliem (salmi, utt.) un tika noteikta empīriskā formula. Furfurola struktūrformulu noteica 1901. gadā. Rūpnieciska ražošana sākās 1922. gadā. Pirms tam furfurolam nebija plaša pielietojuma, to tikai nedaudz lietoja par smaržvielu.

## Iegūšana
Mūsdienās lietotā furfurola ražošanas metode tika atklāta 1840. gadā.
Furfurolu iegūst no salmiem, kukurūzas stublājiem, zāģu skaidām un līdzīgiem materiāliem, karsējot tos kopā ar koncentrētu sērskābi. Šie organiskie materiāli satur hemicelulozes, kas hidrolizējas par ksilozi, kas tālāk dehidratējas par furfurolu. Reakcijas iznākums ir apmēram 10% no sākotnējā augu materiāla masas. Furfurols iztvaiko kopā ar ūdeni, un tos atdala pēc kondensācijas. Vislielākās furfurola ražošanas jaudas ir Ķīnā, kur ražo apmēram pusi no pasaulē saražotā furfurola.

## Īpašības
Furfurols šķīst lielākajā daļā polāro organisko šķīdinātāju, bet slikti šķīst ūdenī un alkānos. Furfurols iesaistās aldehīdu un aromātisko savienojumu reakcijās. Aromātiskās struktūras stabilitāte ir mazāka kā benzolam, tāpēc furfurolam hidrogenēšana un pievienošanās reakcijas notiek vieglāk. Temperatūrās virs 250 °C furfurols sadalās par furānu un oglekļa monoksīdu. Sildot kopā ar skābēm, furfurols polimerizējas sveķos.

## Izmantošana
Furfurolu lieto naftas rūpniecībā diēnu ekstrakcijai no ogļūdeņražu maisījumiem. Furfurolu un tā reducēšanas produktu — furfurilspirtu, kopā ar fenolu vai acetonu lieto par polimēru izejvielu. Šādus polimērus dažreiz lieto stiklplasta izgatavošanai. Furfurolu lieto arī par furāna, tetrahidrofurāna un fumārskābes izejvielu.

## Ārējās saites
* Latvija var! Pierādīt neiespējamo
Ilmārs Rimšēvičs

**Ilmārs Rimšēvičs** (dzimis  Rīgā) ir latviešu ekonomists, no 2001. līdz 2019. gadam — Latvijas Bankas prezidents.
## Dzīvesgājums
Dzimis 1965. gadā Rīgā PSKP funkcionāra Borisa Rimševiča un viņa sievas Ārijas, dzimušas Grases, ģimenē. Studēja Rīgas Politehniskā institūta Inženierekonomikas fakultātē, ko absolvēja 1990. gadā kā inženieris ekonomists. Iestājās latviešu studentu korporācijā *[[Lettonia]]*.

Studijas turpināja Klārksona Universitātē (1991—1992) ASV un ieguva maģistra grādu uzņēmumu vadīšanā un organizēšanā (MBA).

1992. gadā I. Rimšēvičs kļuva par Latvijas Bankas prezidenta Einara Repšes vietnieku un valdes priekšsēdētāju. 2001. gada 20. decembrī Saeima viņu ievēlēja par Latvijas Bankas prezidentu, 2007. un 2013. gadā pārvēlēja šajā amatā. 2019. gadā pēc trešā termiņa beigām viņu amatā nomainīja Mārtiņš Kazāks.

I. Rimšēvičs ir precējies ar kordirigenti Agitu Ikaunieci-Rimšēviču.

## Apsūdzība korupcijā
2017. gada 12. decembrī "Norvik Bankas" kontrolējošie akcionāri iesniedza šķīrējtiesas prasību pret Latviju Starptautiskajā investīciju strīdu noregulēšanas centrā (ICSID), sūdzoties par negodīgu, patvaļīgu, nepareizi motivētu un nepamatotu regulatīvu pieeju, ko attiecībā pret banku īstenojušas Latvijas iestādes pretēji Latvijas pienākumiem saskaņā ar starptautiskajām tiesībām. Tāpat tika apgalvots, ka kāda augstu stāvoša amatpersona no bankas kontrolpaketes īpašnieka Grigorija Guseļņikova esot centusies izspiest kukuļus, lai Finanšu un kapitāla tirgus komisija (FKTK) neizdarītu spiedienu pret banku.

2018. gada 16. februārī Latvijas Korupcijas novēršanas un apkarošanas birojs (KNAB) veica kratīšanu I. Rimšēviča darbavietā Latvijas Bankā un privātīpašumā Langstiņos. 18. februārī Ministru prezidents Māris Kučinskis paziņoja, ka KNAB kriminālprocesa ietvaros ir piemērojis aizturētā statusu Latvijas Bankas prezidentam Ilmāram Rimšēvičam, nākamajā dienā viņš tika atbrīvots.

Pēc atbrīvošanas I. Rimšēvičs 20. februārī paziņoja, ka "Norvik Bankas" prasība piedzīt no Latvijas 200 miljonus eiro ir labi izplānota afēra, un norādīja, ka Latvijas Bankai "Norvik Bankas" prasībā tiek "pierakstītas" lietas, kuras tā nevar izdarīt, jo Latvijas Banka neuzrauga banku darbību un nevar ietekmēt Finanšu un kapitāla tirgus komisijas (FKTK) darbību.

Savukārt Latvijas Republikas Aizsardzības ministrija paziņoja, ka ar augstu varbūtību tiek īstenota no ārienes organizēta plaša mēroga informācijas operācija, kas pēc struktūras un izpildījuma ir identiska tām, kas tika novērotas priekšvēlēšanu laikā ASV, Francijā un Vācijā.

2018. gada jūnija beigās pēc KNAB iesnieguma prokuratūra uzsāka kriminālvajāšanu pret I. Rimšēviču saistībā ar kukuļņemšanu.

2023. gada 20. decembrī Rīgas rajona tiesa atzina I. Rimšēviču par vainīgu kukuļņemšanā un piesprieda sešus gadus cietumsoda.

## Atsauces
Starptautiskais sanskrita transliterācijas alfabēts

**Starptautiskais sanskrita transliterācijas alfabēts** (, saīs. **IAST**) ir sanskrita latinizācijas akadēmiskais standarts. SSTA ir pamatalfabēts, kas tiek lietots drukātajās publikācijās, - grāmatās un žurnālos, un paplašinoties Unikoda fontu pieejamībai, tas arvien vairāk tiek lietots arī elektroniskajos tekstos. Tas ir balstīts uz standartu, kas ir pieņemts Orientālistu kongresā, Atēnās, 1912. gadā. 

SSTA ļauj bez zudumiem transliterēt devanāgarī rakstu (un arī citus indiešu rakstus, piem., rakstu), un pats par sevi tas atveido ne tikai sanskrita fonēmas, bet arī ļauj veikt fonētisko transkripciju (piem., visarga **' ir vārda galotnes ''r'' un ''s'' [[alofons]]).

[[NBPKL|Nacionālās bibliotēkas Kolkatā latinizācijas sistēma]] ir paredzēta visu [[Brahmiešu saime|indiešu rakstu]] latinizācijai, un ir SSTA paplašinājums.

== SSTA rakstzīmju saraksts un izruna ==

SSTA rakstzīmju saraksts (gan mazie, gan lielie burti), dots ar [[devanāgarī]] analogiem un fonētiskajām vērtībām [[IPA|Starptautiskajā Fonētiskajā Alfabētā]], ir sekojošs (derīgs [[Sanskrits|sanskritam]]; [[hindi]] valodā ir dažas nelielas fonoloģiskas atšķirības):
<br />

<br />

<br />

<br />


**Piezīme*': Atšķirībā no [[ASCII]] tipa latinizējumiem kā [[ITRANS]] vai [[Harvard-Kyoto]], SSTA lietotās diakritizētās rakstzīmes ļauj īpašvārdus rakstīt arī ar lielajiem burtiem. Burtu (), kas nekad neparādās vārda sākumā, lielo burtu varianti ir vienīgi noderīgi  kontekstā, kur ir pieņemts rakstīt *IT'' skaņas ar lielajiem burtiem (skat. ).

## Skatīt arī
* Devanāgarī
* Harvard-Kyoto
* ITRANS
* Nacionālās bibliotēkas Kolkatā latinizācijas sistēma
* ISO 15919
* Šiva Sutra
LMTP

**LMTP** jeb **Local Mail Transfer Protocol** ir e-pasta protokols, tas ir aizguvums no SMTP (*Simple Mail Transfer Protocol*) protokola. LMTP ir alternatīva SMTP gadījumos, kad saņēmēja pusē nav vēstuļu rindas, tādas kā vēstules piegādes aģenta, kas saprot SMTP dialogu.

LMTP ir lietojuma slāņa protokols.

LMTP dialogs izmanto tādas pašas komandas kā ESMTP, ar dažiem izņēmumiem:
* ESMTP EHLO ir aizvietots ar LHLO,
* ESMTP nepieciešams viens statuss visam ziņojumam no servera pēc tam, kad klients nosūtījies ziņojuma DATA. LMTP nepieciešama atbilde katrai iepriekš apstiprinātai RCPT komandai.

Galvenā atšķirība ir tā, ka LMTP atraidīs ziņojumu, ja tas nav uzreiz nogādājams galamērķim. Tādēļ nav vajadzīga vēstuļu rinda.

LMTP ir aprakstīts .
Izopropilamīns

**Izopropilamīns** ((CH3)2CHNH2) (2-aminopropāns, 2-propilamīns) ir bāziska organiska viela, amīns. Tas ir bezkrāsains, higroskopisks, ugunsnedrošs šķidrums ar amonjakam līdzīgu smaku. Izopropilamīnu lieto par ķīmiskās rūpniecības izejvielu. Lieto herbicīda glifosāta iegūšanai.

Iegūst, izopropanolam reaģējot ar amonjaku metāliska katalizatora klātienē:
: (CH3)2CHOH + NH3 → (CH3)2CHNH2 + H2O

Maisījumā ar izopropanolu to lieto zarīna iegūšanai.
Viljams Gibsons

**Viljams Gibsons** var būt:
* Viljams Fords Gibsons - amerikāņu zinātniskās fantastikas rakstnieks (dzimis 1948);
* angļu katoļu moceklis Viljams Gibsons († 1596);
* amerikāņu dramaturgs Viljams Gibsons (1914–2008);
* amerikāņu grāmatu ilustrators, rakstnieks un naturālists Viljams Hamiltons Gibsons (1850—1896);
* angļu vēsturnieks Viljams Gibsons (1959);
* kanādiešu politiķis Viljams Gibsons;
* kanādiešu hokejists, Olimpiskais čempions Viljams Gibsons.
Viljams Gibsons (rakstnieks)

**Viljams Fords Gibsons** (*William Ford Gibson*, dzimis  Konvejā, ASV) ir amerikāņu-kanādiešu zinātniskās fantastikas rakstnieks, kas nereti tiek uzskatīts par tā sauktā kiberpanka literatūras aizsācēju. Viņa pazīstamākais darbs ir romāns "Neiromants" (*Neuromancer*, 1984), kas kopš tā pirmizdevuma pasaulē izdots vairāk nekā 6,5 miljonos eksemplāru. Gibsons ietekmējies no tādiem autoriem kā Alfreds Besters, Semjuels R. Deleinijs, Dašels Hammets, Roberts Stouns, Horhe Luiss Borhess, Viljams Barouzs, Tomass Pinčons, no Gibsona savukārt ietekmējušies daudzi citi mūsdienu zinātniskās fantastikas autori, to skaitā Čārlzs Stross, Nīls Stīvensons, Linda Nagata, Ričards Morgans.

1968. gadā, lai izvairītos no iesaukšanas armijā Vjetnamas kara laikā, Gibsons pārcēlās uz Vankūveru Kanādā. Rakstīt zinātnisko fantastiku viņš uzsāka četrus gadus vēlāk. Lai gan Gibsons ir saglabājis ASV pilsonību, viņš joprojām dzīvo Kanādā.

Latviski izdots V. Gibsona romāns "Neiromants" (tulk. Kārlis Lindemanis, 2005).

## Atsauces

## Ārējās saites
* Oficiālā mājaslapa
Dēvanāgarī

[thumb|300px|[Jogas sūtras ar komentāriem Dēvanāgarī rakstā (18. gadsimts)]]
**Dēvanāgarī** (, SSTA: ) ir rakstības sistēma, ko lieto atsevišķi vai kopā ar citām rakstu sistēmām vairākās Indijas valodās, ieskaitot sanskritu, hindi, marathu, sindhu, bihāri, bhili, marvaru, konkanu, bhodžpūru, nepāliešu, nevaru valoda Nepālā un dažreiz kašmiriešu un romu valodā. Raksta un lasa no kreisās uz labo pusi.

## Izcelsme
Dēvanāgarī raksts cēlies ap m.ē. 1200. gadu no Sidhamas raksta, pamazām nomainot agrāko, ļoti līdzīgo Šārada rakstu (ko turpināja paralēli lietot Kašmīrā). Abi ir tieši pēcteči Guptas rakstam, kas savukārt cēlies no Brāhmī raksta, kas lietots jau 3. gadsimtā p.m.ē.; Nāgarī raksts parādījās ap 8. gadsimtu kā austrumu variants Guptas rakstam, līdztekus Šāradas rakstam, kas ir tā rietumu variants. Brāhmī raksta pēcteči veido brahmiešu saimi, iekļaujot alfabētus, ko lieto daudzās citās dienvidu un dienvidaustrumu Āzijas valodās.

## Patskaņi

## Līdzskaņi

**Piezīme**: izrunas piemēri latviešu valodā tikai aptuveni apraksta patieso attiecīgo skaņu izrunu sanskritā. Burtus ar . (punktu) apakšā izrunā, pieliekot mēles galu pie aukslēju pašas augšas. Bet burtus, kam seko h, izrunā ar piedvesmu.

## Skaitļa vārdi

## Ārējās saites

* Dievanāgarī rakstzīmju izruna un rakstība
* Dievanāgarī rakstzīmju izruna un rakstība (Hindi studijas)
* Vienkāršotas burtu rakstības un izrunas shēma
* Ābece un izruna
Nina Hāgena

**Nina Hāgena** (, dzimusi **Katarina Hāgena** (),  Berlīnē ) ir vācu mūziķe.

Dzimusi Austrumberlīnē, VDR teritorijā. Hāgenas patēvs ir dziesmu autors un disidents Volfs Bīrmans (*Wolf Biermann*). 1973. gadā Nina Hāgena nodibināja grupu *Automobil*, kura kļuva par vienu no populārākajām grupām VDR.

1976. gadā patēvam Volfam Bīrmanam tika atņemta VDR pilsonība, un 1977. gadā Nina Hāgena pārcēlās uz VFR. Tajā pašā gadā Rietumberlīne (Kreicbergā) nodibināja grupu *Nina Hagen Band*. 1978. gadā tika izlaists tāda paša nosaukuma disks, kas ieguva plašu ievērību, tomēr 1979. gadā Hāgena pamet grupu. Tajā pašā gadā tiek ierakstīts disks *Unbehagen*, kura vokāls tika ierakstīts Losandželosā, bet pavadījums - Berlīnē.

Ninas Hāgenas dziesma *Schön ist die Welt* bija *[[Expo 2000]]* oficiālā dziesma.

Hāgenas un *Automobil* 1974. gada dziesmu *Du hast den Farbfilm vergessen* kanclere Angela Merkele izraudzījās kā vienu no trim kompozīcijām, ko 2021. gada ceremonijā par godu amata termiņa noslēgumam atskaņoja armijas orķestris.

Ar vairāk nekā 15 miljoniem straumējumu *Du hast den Farbfilm vergessen* 2024. gadā bija populārākā Hāgenas dziesma platformā *[[Spotify]]**.*

## Atsauces

## Ārējās saites
Toraijs Bragss

**Toraijs Bragss** (; dzimis  Frezno, ASV) ir amerikāņu basketbolists, spēlē uzbrucēja-Centrs pozīcijā. Toraijs Bragss tika draftēts 1998. gada NBA draftā, kur viņu otrajā kārtā ar 57. numuru izvēlējās Jūtas "Jazz". NBA ir pārstāvējis Hjūstonas "Rockets" un Vašingtonas "Wizards", kuru sastāvā piedalījies 22 spēlēs, gūstot vidēji 2,1 punktu spēlē.

Laikposmā no 2006. līdz 2007. gadam T. Bragss pārstāvēja Rīgas ASK basketbola klubu, kuru sastāvā izcīnīja LBL čempiona titulu.

## Ārējās saites
Ballistiskā raķete

[thumb|''Trident II D5'' ballistiskā raķete palaista no [zemūdenes ]]
**Ballistiskā raķete** ir raķete, kuras lidojuma trajektorija ir ballistiska un suborbitāla, un tā paredzēta kaujas galviņas vai citas derīgās kravas nogādāšanai noteiktā mērķī.

Raķetes virzienu un ātrumu nosaka raķetes orientācija starta laukumā un dzinēja darbība. Pēc dzinēja izslēgšanas raķete turpina lidojumu saskaņā ar orbitālās mehānikas un ballistikas likumiem.

Pirmā ballistiskā raķete A-4, vairāk zināma kā V-2, tika izgatavota nacistiskajā Vācijā 1930. — 1940. gados, un tās konstruktors bija Verners fon Brauns. V-2 bija pirmais cilvēka radītais objekts, kas sasniedza kosmosa augstumus, pārsniedzot 100 kilometru Kārmāna līniju. Tā bija bruņojumā izmantota kā stratēģiskais ierocis Otrajā pasaules karā, īpaši pret Londonu un citām sabiedroto pilsētām. Pēc kara beigām gan ASV, gan Padomju Savienība pārņēma vācu raķešu tehnoloģijas un zinātniekus, lai attīstītu savas ballistiskās programmas. Tas aizsāka strauju starpkontinentālo ballistisko raķešu (ICBM) attīstību Aukstā kara laikā. Šīs raķetes spēj veikt tūkstošiem kilometru tālus lidojumus, ar augstu precizitāti nogādājot kaujas galviņas jebkurā vietā uz Zemes.

Mūsdienās ballistiskās raķetes ir nozīmīgs elements daudzās valstu aizsardzības sistēmās. Tās tiek klasificētas pēc darbības rādiusa — tuvā darbības rādiusa (SRBM), vidējā (MRBM), tālā (IRBM) un starpkontinentālās (ICBM). Daudzām no šīm raķetēm ir iespēja nest vairākas neatkarīgi mērķētas kaujas galviņas (MIRV), padarot tās vēl efektīvākas.

Papildus militāram pielietojumam ballistisko raķešu tehnoloģija ir izmantota arī kosmosa izpētei un satelītu nogādei orbītā, padarot šo tehnoloģiju par pamatu mūsdienu raķešu inženierijas attīstībai.

## Ārējās saites
IAU

**IAU** var būt saīsinājums no:

* Starptautiskās Astronomiskās apvienības (*International Astronomical Union*)
* Startautiskās Universitāšu asociācijas (*International Association of Universities*)
Dags Hārvijs

**Daglass Normans Hārvijs** (; dzimis  Monreālā, Kanādā, miris  Monreālā, Kanādā) bija kanādiešu hokejists, spēlēja aizsarga pozīcijā. Viņš tiek uzskatīts par vienu no visu laiku izcilākajiem aizsargiem hokejā. 7 reizes (1955—1958, 1960—1962) viņš ieguva Džeimsa Norisa balvu, kuru piešķir līgas labākajam aizsargam. D. Hārvijs NHL karjeru sāka 1947. gadā, kad 35 spēles aizvadīja Monreālas "Canadiens" sastāvā. "Canadiens" rindās viņš arī aizvadīja savas karjeras spožākos gados, nospēlējot tajā vēl 13 sezonas, līdz pārgāja uz Ņujorkas "Rangers". Ņujorkā viņš nospēlēja 3 sezonas, pēc kurām vairākas sezonas aizvadīja AHL. NHL viņš atgriezās tikai 1966. gadā, kad pievienojās Detroitas "Red Wings". Tās rindās gan viņš aizvadīja tikai 2 spēles. Nākamajā sezonā viņš aizvadīja 8 spēles Sentluisas "Blues" sastāvā, bet 1968.—1969. gada sezonā "Blues" sastāvā viņš nospēlēja jau 70 spēles. Pēc šīs sezonas viņš arī atvadījās no profesionālā hokeja. Savas karjeras laikā viņš veselas sešas reizes izcīnījis Stenlija kausu un visas 6 kopā ar "Canadiens". 1960.—1961. sezonā viņš bija Monreālas kluba kapteinis. Pēc savas karjeras beigām viņš tika iekļauts arī NHL Slavas zālē. 2000. gadā Kanādas pasts izdeva pastmarku ar Hārvija attēlu uz tās, bet 1998. gada *The Hockey News* aptaujā viņš tika atzīts par sesto visu laiku izcilāko hokejistu.

## Ārējās saites

## Atsauces
Anihilācija

[right|thumb|300px|Pozitrona, kurš radies β<sup>+</sup> sabrukšanā (sk. [bēta sabrukšana), anihilācija par 2 gamma kvantiem, sastopoties ar elektronu]]
**Anihilācija** ( — '"nav nekā" radīšana') ir elementārdaļiņu un antidaļiņu savstarpēja iznīcināšanās. Anihilācijā parasti rodas fotoni — gamma kvanti. Saduroties augstas enerģijas daļiņām un antidaļiņām, var rasties arī citas daļiņas — dažāda veida hadroni.

Anihilācija ir process, kura rezultātā izdalās maksimāli iespējamais enerģijas daudzums, t.i. antiviela ir ideāla "degviela". Tās lietojums pagaidām gan ir tīri teorētisks un par to var lasīt galvenokārt zinātniskās fantastikas grāmatās.
Hektārs

thumb|Viena hektāra ilustrācija
**Hektārs** (SI simbols: **ha**) ir viena no metriskās sistēmas atvasinātajām laukuma mērvienībām, vienāda ar kvadrātu, kura malas ir 100 m (1 hm2) vai laukums ir 10 000 m2, un to galvenokārt izmanto zemes mērīšanai. Vienā kvadrātkilometrā ir 100 hektāru.

1795. gadā, kad tika ieviesta metriskā sistēma, ārs tika definēts kā 100 kvadrātmetri, un hektārs ("hekto-" + "ārs") tādējādi bija 100 āri jeb  km2 (10 000 kvadrātmetru). Kad 1960. gadā metriskā sistēma tika racionalizēta tālāk, kā rezultātā tika izveidota starptautiskā mērvienību sistēma (SI), ārs netika iekļauts kā atzīta mērvienība. Tomēr hektārs paliek kā mērvienība, kas nav SI mērvienība, bet ir pieņemta izmantošanai kopā ar SI, un kuras izmantošanu “paredzēts turpināt bezgalīgi”.

## Atsauces
Raibā Taureņa Ieraksti

**Raibā Taureņa Ieraksti** ir Latvijas mūzikas izdevējkompānija. Tā dibināta 2004. gadā.

## Izdotie albumi
* Hospitāļu iela — Pilnmēness (2004)
* Mary Jane — L.I.V.E. (2004)
* Crowd — Jūtu evolūcija (2005)
* IndyGo — IndyGo (2005)
* Age Of Stones — Sapņojiet (2006)
* Tumors — Ideoti (2007)

## Mākslinieki
* Age Of Stones
* Crowd
* Hospitāļu iela
* IndyGo
* Mary Jane
Hadroni

**Hadroni** (no  (*hadrós*) — 'resns, smags, stiprs'), agrāk izdotā literatūrā arī **adroni** (), ir subatomāras daļiņas, kas spēj piedalīties stiprajā mijiedarbībā. Hadroni sastāv no kvarkiem, kurus kopā saista gluoni, tādēļ hadroni ir saliktās daļiņas.

## Paveidi
Atkarībā no to kvarku sastāva hadroni iedalās divās pamatgrupās:

### Mezoni
Mezoni ir hadronu paveids, kas sastāv no viena kvarka un viena antikvarka (pieder pie bozoniem un to barionu skaitlis ir 0).
Nozīmīgākie mezoni ir pioni (π mezoni) un kaoni (K mezoni). Ir pazīstami arī citi, daudz smagāki un nestabilāki mezoni. Jāņem vērā, ka mioni (agrāk saukti par μ mezoniem) nav hadroni, bet pieder pie leptoniem.

### Barioni
Barioni ir hadronu paveids, kas sastāv no trim dažādu "krāsu" kvarkiem, kas veido "bezkrāsainu" kombināciju (pieder pie fermioniem un to barionu skaitlis ir 1).

Tieši no barioniem — protoniem un neitroniem, kas veido atomu kodolus, kur koncentrēta to masa — galvenokārt sastāv ikdienā novērojamā mums apkārt esošā viela (tādēļ to dēvē arī par barionu matēriju).
Pie barioniem pieder arī daudzveidīgi hiperoni — nestabilas, smagas daļiņas, kuru sastāvā ietilpst dīvainie kvarki un ko var iegūt daļiņu paātrinātājos. Eksistē arī citi ļoti nestabili barioni, kas satur šarmanto kvarku vai pamata kvarku.

### Citi hadroni
Ir atklāti vai vismaz teorētiski pamatoti arī daudzi mazizpētīti eksotiski hadroni, kas nepieder pie galvenajām pamatgrupām:
* eksotiskie mezoni (hadronu molekulas, hibrīdie mezoni, gluboli, tetrakvarki),
* eksotiskie barioni (pentakvarki, kas sastāv no 4 kvarkiem un 1 antikvarka).

## Ārējās saites
Leptoni

**Leptoni** ( - viegls, plāns) ir elementārdaļiņas ar pusveselu spinu, kas nepiedalās stiprajā mijiedarbībā. Visi leptoni pieder pie fermioniem.

Kopā ar kvarkiem leptoni sastāda fundamentālo fermionu klasi, no kuriem sastāv viela.

## Vēsture
Terminu *leptons* ieteica Leons Rozenfelds 1948. gadā, lai atspoguļotu faktu, ka visi tolaik pazīstamie leptoni bija daudz vieglāki par barioniem. Pašlaik tas vairs nav īsti pareizi, jo 1977. gadā atklātā tau daļiņa ir apmēram divas reizes smagāka par vieglākajiem barioniem - protonu un neitronu.

## Leptonu tipi
Pazīstamas trīs leptonu "ģimenes":
* pirmā ģimene - elektrons un elektronu neitrīno,
* otrā ģimene - mions un mionu neitrīno,
* trešā ģimene - tau daļiņa un tau neitrīno.

Katram leptonam atbilst sava antidaļiņa.

Teorētiski nav izslēgta arī citu leptonu, kuri nepiedalās vājajā mijiedarbībā, eksistence. Teorētiski iespējami arī ļoti smagi (par spīti nosaukumam) leptoni ar masu desmitiem GeV.

## Ārējās saites
Atrasts Amerikā

**"Atrasts Amerikā"** ir *[[S/O Avantis]]* producēta Latvijas dokumentālā filma, kurai vēl joprojām pieder dokumentālo filmu apmeklējuma rekords Latvijā. Filmas pirmizrāde notika , Kinogalerijā. 2003. gada nogalē filmai bija arī izrādes turneja ASV. Filma Latvijā izraisa spraigu diskusiju par latvieša identitāti, dzimteni un vērtībām. Filma ir saņēmusi Lielā Kristapa nomināciju dokumentālās filmas žanrā.


Ik gadus pēc neatkarības pasludināšanas no Latvijas un ASV brauc simtiem jauniešu. Kā viņiem klājas, ko ieguvuši, ko zaudējuši un kāda ir viņu ikdiena tur, sapņu zemē Amerikā? Viņiem ir ko pastāstīt mājās palikušajiem, kuri jau domā: „Braukt vai nebraukt?”


## Filmas komanda
Režisors: Sandris Jūra. Operatori: Sandris Jūra, Viesturs Koziols. Montāžas režisore: Gunta Ikere. Žurnāliste: Gundega Bičevska. Mūzika: Z-Scars, Jānis Zaneribs. Producenti: Ilona Bičevska, Viesturs Koziols.

## Ārējās saites
* ATSTĀJOT LV: ELĪNAS STĀSTS, Toronto Ziņas, 2004. 
* Pretējs viedoklis, atbilde uz "ATSTĀJOT LV: ELĪNAS STĀSTS", Toronto Ziņas, 2004.
Gviānas Kosmosa centrs

**Gviānas Kosmosa centrs** (, ) ir Francijas kosmodroms Kuru apkaimē, Franču Gviānā. Tas atrodas ļoti izdevīgā vietā - ekvatora un Atlantijas okeāna tuvumā. Kosmodromu kosmisko aparātu nogādāšanai kosmosā izmanto Eiropas Kosmosa aģentūra (ESA), Francijas kosmiskā aģentūra (CNES) un kompānija Arianespace.

Mūsdienās no kosmodroma tiek palaistas visas lielās kravnesības Ariane 5 nesējraķetes. Pašlaik (2007) tiek būvēts starta laukums vidējas kravnesības krievu Sojuz-2 raķešu palaišanai. Nākotnē šeit ir paredzēts apkalpot vieglās nesējraķetes Vega.

## Atsauces

## Ārējās saites
Rumbas pagasts

**Rumbas pagasts** ir viena no Kuldīgas novada administratīvajām teritorijām tā ziemeļu daļā, Ventas labajā krastā. Robežojas ar sava novada Kuldīgas pilsētu, Rendas, Kabiles, Vārmes, Pelču un Padures pagastiem, kā arī Ventspils novada Ugāles, Usmas un Zlēku pagastiem. 

## Daba
Atrodas Kursas zemienes Pieventas līdzenumā. Abavas ieleja atrodas Ugāles līdzenumā. Pagasta dienvidaustrumu gals atrodas Austrumkursas augstienes Vārmes nolaidenumā. Pagasta dienvidaustrumos atrodas augstākais punkts — 58,6 m vjl.

### Hidrogrāfija
**Upes:** 
* Venta
** Abava
*** Bebrupīte
*** Briežupīte
*** Valkupīte
** Ēda
** Riežupe
*** Veldze
** Rudupe

**Ezeri un ūdenskrātuves:** Lielākās ūdenstilpes pagastā ir Griķu dīķi un Jaunie dīķi.

**Purvi:** Skudru tīrelis, Tīrelis jeb Ābolezera purvs (180 ha)

## Vēsture

Mūsdienu Rumbas pagasta teritorijā vēsturiski atradās Ēķupes muiža (*Gut Eckhof*), Griķu muiža (*Gut Gricken*), Kalna muiža (*Gut Amt-Goldingen*, Kalnmuiža), Krēslas muiža (*Gut Kreslen*), Maņģenes muiža (*Gut Mangen*), Mundikas muiža (*Gut Mundicken*), Piņķu muiža (*Gut Pinkaten*), Veldzes pusmuiža (*Gut Welsen*).

1920. gada zemes reformas gaitā **Kuldīgas pagasta** Kalnamuižu ar Veldzes pusmuižu sadalīja 54 vienībās 488 ha kopplatībā (muižas centrā ierīkoja nespējnieku patversmi), Kuldīgas latviešu un vācu mācītāja muižas sadalīja 23 vienībās 448 ha kopplatībā, Tīgas muižu (*Tigwen*) ar Abavas pusmuižu sadalīja 19 vienībās 316 ha kopplatībā, Sprinču muižu (*Erbprinzenhof*) 24 vienībās 405 ha kopplatībā, Ēķupes muižu (*Eckhof*) 33 vienībās 447 ha kopplatībā, Kaltiķu pusmuižu (*Kalticken*) 14 vienībās 231 ha kopplatībā, Vagas (*Wagenhof*) pusmuižu 8 vienībās 130 ha kopplatībā. Kuldīgas meža novadu ar Meža muižu (*Forstei zu Goldingen*) sadalīja 90 vienībās 902 ha kopplatībā.

1935. gadā Kuldīgas apriņķa Kuldīgas pagasta platība bija 240 km² un tajā dzīvoja 2732 iedzīvotāji. 

1945. gadā pagastā izveidoja Abavas, Griķu, Kuldīgas un Rumbas ciema padomes, bet pagastu 1949. gadā likvidēja. Kuldīgas rajona **Rumbas ciemam** 1954. gadā pievienoja likvidēto Griķu ciemu, 1958. gadā — Abavas ciema kolhoza «Abava» teritoriju, 1977. gadā — veikta teritoriju apmaiņa ar Rendas ciemu. 1990. gadā ciemu reorganizēja par pagastu. 2009. gadā Rumbas ciemu kā administratīvo teritoriju iekļāva Kuldīgas novadā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

### Apdzīvotās vietas
Lielākās apdzīvotās vietas ir Mežvalde (pagasta centrs), Venta, Novadnieki, Ēdas, Kalnmuiža, Lejas, Rumbenieki, Ķīkciems, Dragūnciems, Veldze.

### Ievērojamas personības
* Kristaps Valters (jurists) (1861-1944), Latvijas Senāta loceklis
* Oļģerts Šalkonis (1931-2018), aktieris un režisors

## Saimniecība
### Transports

## Izglītība un kultūra

## Atsauces
Kalnu riteņbraukšana

**Kalnu riteņbraukšana** ir riteņbraukšanas sporta disciplīna, kurā tiek veiktas distances bezceļa un mainīga reljefa trasēs uz īpaša veida kalnu velosipēdiem (MTB, *Mountainbike*).

Kalnu velosipēdi līdzinās standarta velosipēdiem, tomēr tajos paredzētas funkcijas, kas uzlabo velosipēda izturību un veiktspēju nelīdzenā reljefā, piemēram, pneimatiskie vai spirālveida amortizatori, ko izmanto kā balstiekārtu, lielāki un platāki riteņi un riepas, izturīgāki rāmja materiāli un mehāniski vai hidrauliski darbināmas disku bremzes.

## Disciplīnas
Kalnu riteņbraukšana ietver sevī vairākas apakšdisciplīnas, kurās tiek izmantoti dažādu konstrukciju un ģeometrijas MTB velosipēdi:

* Kross jeb apvidus šķērsošana (*Cross-Country* (XC)) — visizplatītākā pamatdisciplīna. Šajā disciplīnā, pamatā tiek veiktas trases no viena punkta līdz otram, jeb pa īsāku trasi vairākus apļus ar kopīgu vai atsevišķu startu.
* Nobrauciens (*Downhill* (DH)) — distances veikšana uz ātrumu speciālā trasē ar pastiprinātu slīpumu. Šeit tiek izmantoti pastiprinātas konstrukcijas velosipēdi ar priekšējo un aizmugurējo amortizāciju, kā arī motokrosa komplektācijas ekipējums.
* Četru braucēju kross (*Fourcross* (4X)) — šajā disciplīnā īpašu trasi ar šķēršļiem un viražām veic vienlaicīgi līdz četriem braucējiem ar kopēju barjeras startu. Šai disciplīnai ir līdzība ar BMX. Atšķirības ir: lielāka izmēra riteņi velosipēdiem, priekšējo amortizatoru izmantošana, kā arī trase ar nepārtrauktu nogāzi, kas šo disciplīnu padara vēl ātrāku un bīstamāku.
* Kalnu Triāls (*MTB Trials*) — pastiprināti šķēršļotas trases veikšana tikai uz velosipēda riteņiem, atbalstam neizmantojot nedz kājas, nedz ķermeni. Principā tas ir tas pats velotriāls, tikai izmantojot velosipēdus ar lielāka diametra riteņiem un priekšējo amortizatoru. Klasiskajā velotriālā tiek izmantoti 20 collu riteņi un amortizatoru konstrukciju izmantošana nav pieļauta.
* Enduro — strauji nobraucieni kā *Downhill* un ik pa laikam nelieli kāpumi.
* *Slopestyle* — nobrauciens ar lieliem lēcieniem un daudz trikiem
* MTB Maratons (*Marathon*) ir kalnu riteņbraukšanas disciplīna, kurā sportisti šķērso kalnainu apvidu, pieveicot garas distances — virs 50 km. Maratona braucienos tiek izmantoti *hard-tail*, vai *full-suspension* velosipēdi ar amortizatora dakšas gājienu 80-120 mm. Šādiem braucieniem ir jāsagatavojas īpaši, jo tehnisku palīdzību parasti nav iespējams saņemt. Tāpēc braucējam ir jāparedz iespējamie tehnikas bojājumi un jābūt gatavam tos novērst paša spēkiem.

## Atsauces

## Ārējās saites

* Kalnu riteņbraukšanas diskusiju forums latviešu valodā
Hauroko ezers

**Hauroko ezers** (, no maoru valodas — ‘vēju skaņa’) ir Jaunzēlandes dziļākais ezers, atrodas Dienvidsalas dienvidrietumu daļā, Fjordlendas nacionālajā parkā. Ezers vienlaikus atrodas arī UNESCO Pasaules mantojuma pieminekļa Vāhipounamu teritorijā.

Ezers atrodas dziļā starpkalnu ieplakā netālu no jūras un nereti kalnu ielocēs ezerā veidojas laivām bīstami gaisa virpuļi. Ezeru veidojis ledājs. Hauroko ezers atrodas dziļā kalnu ielejā, tam ir "S" burta veids. Ezers atrodas 150 metrus virs jūras līmeņa, bet tā dziļums ir 463 metri. Līdz ar to šis ir dziļākais zināmais ezers Jaunzēlandē un arī izteikta kriptodepresija. Hauroko ezers ir ainavisks, tajā no apkārtējām klintīm vietām krīt ūdenskritumi.

Ezerā atrodas viena neliela saliņa, ar kuru saistīti vairāki nostāsti, galvenokārt par tur atrastajiem kapiem.

Ezera ūdens bagāts ar humusvielām, tāpēc tā ūdens ir maz caurspīdīgs. Jau 10 metru dziļumā šeit vairs neaug ūdensaugi. Taču augšējos ezera 10 metros ir ļoti liela ūdensaugu daudzveidība.

## Skatīt arī
* Pasaulē dziļākie ezeri

## Ārējās saites
Sālvatne

**Sālvatne** () ir otrs vai trešais dziļākais ezers Norvēģijā, Trendelāgas filkē valsts centrālajā daļā.

Ar 464 metru dziļumu (pēc citiem ticamiem avotiem — 482 m) šis ir Norvēģijas un Eiropas otrs vai trešais dziļākais ezers aiz Hurnindālsvatnes un Mjēsas ezeriem. Ezera līmenis atrodas tikai 9 metrus virs jūras līmeņa, tāpēc šis ezers ir izteikta kriptodepresija — tā gultne atrodas vismaz 455 metrus zem jūras līmeņa.

Sālvatne ir meromiktisks ezers — tā ūdens ir pastāvīgi sadalīts slāņos, kas savā starpā reti sajaucas. Tāpēc ezera dzīlēs ūdenī nav skābekļa, ezera dziļākais slānis ap 50 metru biezumā ir sāļš. Sālsvatne ir agrākais jūras līcis, kas, ceļoties Zemes garozai, aptuveni pirms 3000 gadiem atdalījies no jūras un tajā saglabājies senais jūras ūdens.

Šāda īpatnība piemīt vēl vairākiem Norvēģijas ezeriem.

## Atsauces

## Skatīt arī
* Pasaulē dziļākie ezeri
Manapouri ezers

**Manapouri ezers** () ir ezers Jaunzēlandē, Dienvidsalas dienvidrietumu daļā, viens no pieciem lielajiem Dienvidu salas ledāju ezeriem.

200px|left|thumb|Manapouri ezers
Ezeru veidojis ledājs. Manapouri ezeram cauri no ziemeļos esošā Teanau ezera uz Kluso okeānu plūst Vaiau upe. Manapouri ezeram ir četri līči: Ziemeļu, Dienvidu, Rietumu un Hopa līči. Vairāk kā 33 salas, no kurām 22 salas klāj mežs. Lielākā ir Pomonas sala. Ezera dziļums ir 444 metri, kamēr tā augstums virs jūras līmeņa ir tikai 177,8 metri. Līdz ar to Manapuri ezers ir izteikta kriptodepresija. Ainavisks, ar stāviem, kalnainiem krastiem.

Ezers pazīstams ar neparastas konstrukcijas hidroelektrostaciju — Manapouri spēkstaciju, kas atrodas Rietumu līcī. Šeit ezera ūdens pa divām paralēlām 10 km garām pazemes caurulēm plūst uz Doubtfulas līci, ar krituma spēku ražojot enerģiju. 1960. gadā bija izlemts paaugstināt ezera līmeni par 30 metriem, lai palielinātu enerģijas ieguvi, taču projekts pēc spēcīgiem vides aizstāvju protestiem tika apturēts. Mūsdienās tiek rūpīgi sekots, lai ezera līmeņa izmaiņas būtu pēc iespējas līdzīgas dabiskām izmaiņām.

Manapouri ezers atrodas Fjordlendas nacionālajā parkā un Vāhipounamu UNESCO Pasaules mantojuma piemineklī.

Ezera senākais nosaukums ir *Moturau* — ‘simt salas’. Pašreizējais nosaukums ir vārda *Manawapouri* variācija, ko parasti tulko kā "Skumstošās sirds ezers".

Pirmie eiropieši ezeru sasniedza 1852. gadā. Ezera izpēte tika veikta 1888. gadā. 19. gadsimta beigās līdz ezeram tika izcirsta taka, kas vēlāk tika pamesta. Tikai 1921. gadā uz skaisto ezeru sāka regulāri vest tūristus.

## Ārējās saites
Hurnindālsvatne

**Hurnindālsvatne** (, *Hornindalsvatn*) ir dziļākais ezers Norvēģijā un Eiropā, atrodas Sognas un Fjūranes filkē. Ezers ir 514 metrus dziļš, tā gultne atrodas 461 metru zem jūras līmeņa — ezers ir kriptodepresija. Pēc platības 19. lielākais Norvēģijas ezers. 1990. gados, optiskā kabeļa likšanas darbos ezera dziļuma mērījumi uzrādīja pat 612 metru dziļumu. Ezers bagāts ar zivīm, šeit ienāk arī laši. Ik gadu jūlija beigās ap ezeru notiek Hurnindāles maratons.

## Skatīt arī
* Pasaulē dziļākie ezeri
Poso ezers

**Poso ezers** () ir ezers Indonēzijā, Sulavesi salā, Centrālās Sulavesi provincē. Trešais dziļākais un trešais lielākais Indonēzijas ezers. Tektoniskas izcelsmes ezers, atrodas lūzumā. No Poso ezera iztek Poso upe, kas ietek Moluku jūras Tomini līcī pie Poso pilsētas.

Ezerā divas endēmiskas zivju sugas — *Adrianichtys kruyti* un *Xenopoecilus poptae*. Ezerā atklātas arī citas endēmas sugas, tai skaitā 14 vēzīšu sugas, neparasta molusku sugas (*Posostrea*). Diemžēl izcilo ezera bioloģisko daudzveidību apdraud ievestās zivju sugas un iespējams, ka vietējās zivju sugas jau ir iznīkušas.

Ezera krastā esošajā Bančejas ciematā atrodas parks ar orhideju kolekciju. Poso ezera krasta džungļos joprojām sastopami anoa un babirusa. Ezera ūdens vienmēr ir ļoti dzidrs, krasti vietām stāvi, klāti ar mežu.

## Skatīt arī
* Pasaulē dziļākie ezeri
Anau ezers

**Anau ezers** (, no  — ‘virpuļojošā ūdens ala’) ir ezers Jaunzēlandes Dienvidsalas dienvidrietumu daļā. Otrs lielākais Jaunzēlandes ezers aiz Taupo ezera, lielākais ezers Dienvidsalā. Ezeru veidojis ledājs.

Ezera galvenā daļa stiepjas ziemeļu—dienvidu virzienā  garumā. Rietumu pusē ezerā iestiepjas trīs lieli fjordi: Ziemeļu fjords, Vidus fjords un Dienvidu fjords. Vidus fjorda ieejas daļā atrodas vairākas nelielas saliņas. Ezers atrodas 210 metrus virs jūras līmeņa, taču tā maksimālais dziļums ir vismaz 417 metri — tas ir kriptodepresija. Pirmie eiropieši ezeru sasniedza 1852. gadā.

Ezerā ietek vairākas upes, no kurām lielākā ir Eglintonas upe, kas ietek austrumos, iepretīm Ziemeļu fjordam. Izteka Vaiau pēc vairākiem kilometriem ietek Manapouri ezerā. Anau ezera dienvidaustrumu krastā, netālu no Vaiau iztekas, atrodas Anau pilsētiņa. Bez Anau ezera krastā ir tikai vēl viena ferma. Vienlaikus ezera krastos labi attīstīta tūrisma industrija.

## Dabas pieminekļi
thumb|left|200px|Jahta Anau ezerā
Lielākā daļa ezera atrodas Fjordlendas nacionālajā parkā un Vāhipounamu UNESCO Pasaules mantojuma pieminekļa teritorijā. Ezera krasti ir kalnaini, rietumu krastā Keplera kalni un Mērčisona kalni paceļas 1400 metrus virs ezera līmeņa. Ezera ziemeļu galā sākas Milforda taka. Tikai austrumu krasti vietām ir mazāk kalnaini; šeit vietām ir lauksaimnieciski apstrādāta zeme.

Ezera krastos dzīvo vairāki retu sugu putni, no kuriem plašāk pazīstama ir takahe (*Notornis hochstetteri*). Šo nelidojošo putnu uzskatīja par izmirušu, taču 1948. gadā to atklāja nelielā ielejā ezera krastā. Takahes aizsardzībai izveidota īpaša dabas aizsargājamā teritorija starp Vidus un Dienvidu fjordiem.

Ezera rietumu krastā atrodas Anau alas.

## Ārējās saites
Šelana ezers

**Šelana ezers** (*Lake Chelan*) ir ezers ASV, Vašingtonas štata ziemeļu daļā. Nosaukums cēlies no sališu indiāņu vārda *tsillian*, kas varētu apzīmēt gan jēdzienu "ezers", gan "zils ūdens".

Dati par ezera dziļumu dažādos avotos atšķiras, taču 453 metru dziļumu norāda visbiežāk — šos datus 1986. gadā ieguva Ekoloģijas departamenta darbinieki. Ezers ir šaurs,  garš un ap  plats. Veidojis ledājs. Ezers ir kriptodepresija — tā gultne atrodas 118 metrus zem jūras līmeņa. Viens ezera gals dabas aizsardzības mērķos slēgts apmeklētājiem. Ezera krastos atrodas Šelana ezera štata parks (dienvidu krasts) un Šelana ezera nacionālā rekreācijas teritorija (ziemeļu krasts).

Dziļākā dzelme atrodas ezera ziemeļu daļā — Lucernas baseinā. Dienvidu daļu sauc par Vapato baseinu. Kaut arī ezers ir ļoti dziļš, tā gultni klāj ap 180 metrus biezs ledāja un pēcleduslaikmeta nogulumu slānis.

Uz iztekošās Šelanas upes 1925.—1927. gados uzcelta Šelana ezera hidroelektrostacija. Šī iemesla dēļ agrāk krāšņā Šelanas upes aiza pārsvarā sausa. Uzceļot Šelanas HES, pacelts ezera līmenis, applūdinot unikālus dabas un kultūras pieminekļus — indiāņu apmetnes, klinšu zīmējumus.

Klīst nostāsti par Šelana ezera briesmoni, kas dzīvojot Lucernas baseinā.

## Ārējās saites
* Lake Chelan Boat Tour — detāls interesanto apskates punktu apraksts 

## Skatīt arī
* Pasaulē dziļākie ezeri
Krāterezers (nozīmju atdalīšana)

Terminam **krāterezers** ir vairākas savstarpēji saistītas nozīmes:

* Krāterezers - ezers, kas atrodas vulkāna krāterī;
* Krāterezers (Oregona) - ezers ASV, Oregonas štatā, atrodas vulkāna krāterī, dziļākais ASV ezers.
Kreitera ezers

{
  "type": "ExternalData",
  "service": "geoshape",
  "ids": "Q329266"
}

**Kreitera ezers** (arī **Kreiterleiks**, ) ir ezers ASV, Oregonas štatā. Dziļākais ezers ASV. Ezeram nav ietekošo vai iztekošo upju; ūdens apmaiņa notiek tikai ar lietus vai sniega kušanas ūdeņiem un ūdenim iztvaikojot. Ūdens apmaiņas periods ezerā ir 250 gadi.

200px|thumb|left|Mazamas krātera trīsdimensiju batimetriskā karte
Ezera aizsardzībai izveidots Kreitera ezera nacionālais parks. Ezers slavens ar izcili krāšņām ainavām, koši zilu ūdens krāsu un ūdens dzidrumu. Pateicoties tam, ka ezeram nav ietekas un tā baseins tikai nedaudz lielāks par pašu ezeru, tā ūdens ir viens no tīrākajiem Ziemeļamerikā. 1997. gadā Seki disks ezerā bija redzams pat 43,3 metru dziļumā. Ezera ūdenī ir salīdzinoši daudz sāļu, tā ūdens ir nedaudz sārmains. Gada nokrišņu daudzums šeit ir vidēji  un ūdens līmenis ir sasniedzis līdzsvaru — iztvaiko aptuveni tikpat daudz kā nolīst un nosnieg.

Pirmais eiropietis Džons Veslijs Hilmans ezeru sasniedza 1853. gadā un nosauca to par Dziļo Zilo ezeru (*Deep Blue Lake*). Vēlāk ezers tika pārdēvēts par Krātera ezeru.

Ezerā sākotnēji nebija zivju, taču laikaposmā no 1888. gada līdz 1941. gadam tajā ielaistas daudzu sugu zivis, no kurām vairākas izveidojušas noturīgas populācijas.

## Ģeoloģija
thumb|left|200px|"Vecais ezera vīrs"
Ezerdobe izveidojās aptuveni 5677 (± 150) gadā p.m.ē., iebrūkot Mazamas vulkāna kalderai. Kalderas dziļums ir ap 1220 metri. Šajā izvirdumā vulkāns izvirda ap  lavas. Mazāki izvirdumi notikuši arī vēlāk, taču lava vairs nav izkļuvusi ārpus kalderas.

Vēlākie izvirdumi izveidoja Vizarda salu, kā arī zem ūdens esošus krāterus — Meriama konusu un citus. Atdziestot lavai, lietus un sniegs pamazām piepildīja izveidojušos milzīgo iedobi, izveidojot ezeru. Vēl ilgāku laiku kalderā saglabājās fumarolas un karstie avoti.

Kad ezera krasti (kalderas nogāzes) stabilizējās, agrāk kailo bet auglīgo augsni pārklāja meži. Ezera gultni klāj zemes nogruvumu un citu nogulumu kārta.

Mūsdienās ezera gultnē joprojām vērojama hidrotermālā aktivitāte un pastāv iespēja, ka Montmazamas vulkāna izvirdums var atkārtoties. Ezera gultnē atrodas hidrotermālie baseini, kuru ūdens ir ievērojami sāļāks, nekā pārējā ezerā. Ezera dziļākajā dzelmē dzīvo arī dzīvas būtnes - plakanie tārpi, nematodes, kopepodi, ostrakodi u.c.

Ezera krastos dzīvo klamatu cilts indiāņi, kuri šeit dzīvoja arī vulkāna izvirduma laikā. Šis pirms 7 000 gadiem notikušais izvirdums saglabājies indiāņu folklorā kā nostāsts par karu starp diviem vulkāniem - Montmazamu un Šastas kalnu.

## Apskates objekti

* Ezerā jau vairāk nekā gadsimtu peld slavens pusnogrimis koks — "Vecais ezera vīrs" (*Old Man of the Lake*). Viens šī koka gals ir nogrimis, bet otrs ir nedaudz ārā no ūdens. Koks samērā labi saglabājies pateicoties aukstajam ūdenim.
* Vizarda sala — izteiksmīgs vulkāna konuss ezerā

## Ārējās saites
* Dati par Kreitera ezeru, ASV Ģeoloģijas dienests
* Diving into mysterious Crater Lake
Muzikālā banka

**Muzikālā banka** ir rokmūzikas un popmūzikas dziesmu aptauja, ko rīko Latvijas Radio 2. Aptauja ir notikusi laika posmā no 2000. līdz 2005. gadam, un 2007. gadā tā atkal tika atjaunota. Vietu sadalījums tiek noteikts pēc cilvēku balsojuma ar aptaujas anketu un telefonbalsojuma palīdzību.
Līdz šim balvas pasniegšana norisinājās Ventspilī, taču no 2017. — 2018. gadam fināla koncerts nenotika un rezultāti tika paziņoti Latvijas radio ēterā, iepriekš balsojot muzikālās bankas mājaslapā.
2019. un 2020. gadā fināla ceremonija norisinājās Daugavpilī, Daugavpils Olimpiskajā centrā. Bija plānots šeit organizēt arī nākamās ceremonijas, bet Covid—19 pandēmijas dēļ 2021. gadā fināla ceremonija notika Rīgā, un 2020. gada uzvarētājdziesma tika noteikta VEF Kultūras pilī, bez skatītāju piedalīšanās. Kopš 2022. gada fināla ceremonija atkal norisinās Daugavpilī.

## Uzvarētāji

## Atsauces

## Ārējās saites
* 
*
Ceplis (Mežotnes pagasts)

**Ceplis** ir ciems Bauskas novada Mežotnes pagastā. Ciems veidojies agrākā Mežotnes ķieģeļu cepļa vietā.

## Ķieģeļu cepļa vēsture
Cepli ierīkoja Kurzemes hercoga Jēkaba laikā 17. gadsimtā. Visdrīzāk pēc hercogu laikiem ķieģeļu ražošana ceplī panīka.

1886. gadā Mežotnes muižas īpašnieks Anatols fon Līvens Lielupes labajā krastā izveidoja jaunu ķieģeļu cepli. Mālu ķieģeļu ražošanai Mežotnē ieguva tuvumā esošās raktuvēs. To atveda ar zirgiem, mērcēja un veidoja ķieģeļus, ko pēc tam žāvēja un astoņas diennaktis dedzināja cepļa lielajā krāsnī.

19. gs. beigās un 20. gs. sākumā šajā ceplī ražoja 20 tūkstošus ķieģeļu gadā. Taču jau 1930. gados pēc ražošanas procesu mehanizācijas un elektrifikācijas ceplī šādu daudzumu saražoja vienā dienā. 1935. gadā ķieģeļu ceplī bija nodarbināti 37 strādnieki. Tas bija lielākais Bauskas apriņķa rūpniecības uzņēmums, kas ne tikai ražoja ķieģeļus, bet arī jumta kārniņus, krāsns podiņus un drenu caurules. Mežotnes ķieģeļu cepļa ražotnes daļa bija arī kaļķu dedzinātava, kas 1930. gados bija modernākā Latvijā. Kaļķu ražošanas izejmateriālu — dolomītu un kaļķakmeni — tāpat kā mālu ķieģeļu ražošanai ieguva vietējās raktuvēs un pēc to saskaldīšanas un sasmalcināšanas dedzināja krāsnīs trīs diennaktis. Mežotnes ķieģeļu cepļa 20. gs. 20. — 30. gadu produkcija izmantota vairāku Bauskas pilsētas ēku celtniecībā. Piemēram, 1926. gadā Bauskas pilsētas pamatskolas celtniecībai izmantoti desmit tūkstoš Mežotnes ķieģeļu, kuru cena bija 48 lati par 1000 gabaliem.

## Atsauces
Sarezas ezers

**Sarezas ezers** (, ) ir sprostezers Tadžikistānā, Pamirā. Tas izveidojās 1911. gada februārī, kad spēcīgas zemestrīces laikā nogruvums aizšķērsoja Murgobas aizu, izveidojot 567 metrus augstu dabisku Usojas dambi. Jau 1911. gada septembrī ūdens applūdināja Sarezas ciemu, kas deva nosaukumu jaunajam ezeram.

Kalni ap ezeru paceļas vēl 2416 metrus augstāk. Ezers aizsalst janvāra sākumā, ledus iziet marta beigās — maijā.

Usojas dambis ir nestabils, un cita zemestrīce var izraisīt ezera daļēju noplūdi, radot katastrofālus plūdus lejtecē. Šādas katastrofas rezultātā pa Murgobas ieleju var gāzties 100—250 metrus augsts vilnis, dažu dienu laikā sasniedzot Arāla jūru un pa ceļam nodarot kolosālus postījumus. Katastrofa ietekmētu teritoriju, kurā dzīvo ap 6 miljoni cilvēku.
Pašlaik tiek pētīti veidi, kā mazināt un novērst šīs briesmas.

## Ārējās saites

* Красота - страшная сила. Сарезское озеро себя еще покажет...
Matano ezers

**Matano ezers** () ir ezers Indonēzijā, Dienvidsulavesi provincē, Sulavesi salā. Indonēzijas un Dienvidaustrumu Āzijas dziļākais ezers, astotais dziļākais ezers pasaulē. Ezers ir kriptodepresija — tā gultne atrodas 208 metrus dziļāk par jūras līmeni.

Ezers ir 1—2 miljoni gadu vecs, izvietojies tektoniskā lūzumā. Šajā lūzuma zonā atrodas vēl četri ezeri (Mahalonas ezers, Lontoa ezers, Tovuti ezers un Masapi ezers), šo ezeru grupu sauc par Malili ezeriem. Ezers, tāpat kā pārējie Sulavesi centrālās daļas ezeri, ļoti bagāts ar retām un endēmām sugām. Šeit dzīvo zivis, moluski, vēžveidīgie un citi organismi, kas nav sastopami citur pasaulē. Ezers oligotrofs ar ļoti dzidru ūdeni.

Ezera piekrastē atrodas bagātīgas niķeļa rūdas atradnes. Niķeļa rūdas ieguve (uzņēmums *PT Inco*) negatīvi ietekmē unikālo ezera ekosistēmu.

## Ārējās saites

* LakeNet informācija
* WWF - Matano ezera apraksts no biodaudzveidības viedokļa

## Skatīt arī
* Pasaulē dziļākie ezeri
Adamsa ezers

**Adamsa ezers** () ir ezers Kanādā, Britu Kolumbijā. Trešais dziļākais ezers Kanādā.

Ezers ir 63 km garš, taču tikai 1,6 - 3,2 km plats. Tas atrodas 404 metrus virs jūras līmeņa, taču ezera gultne atrodas 53 metrus dziļāk par jūras līmeni - ezers ir kriptodepresija.

Adamsa ezerā ietek daudz vidēju un nelielu upju - Aperadamsa, Momiča, Buškrīka u.c. Nu ezera iztek Loveradamsa. Ezers pieder Freizeras baseinam. Piekraste ir akmeņaina, klinšaina, daudzviet stāvas klintis.

Ezera krastos ir vairāki nelieli ciemi, lielākā daļa piekrastes ir cilvēka nepārveidota. Izveidotas vairākas mākslīgās pludmales. Ezera apkaimē notiek mežizstrāde, dienvidu piekrastē atrodas kokzāģētava, pa ezeru tiek pludināti baļķi.

## Skatīt arī
* Pasaulē dziļākie ezeri

## Atsauces
Idāra-Oberšteina

**Idāra - Oberšteina** () - pilsēta Vācijas rietumos, Reinzemē-Pfalcā, Hunsrika kalnos (*Hunsrück*) pie Nāes (*Nahe*) upes.

Tiek sauta par "Vācijas dārgakmeņu galvaspilsētu", jo apkārtnē tradicionāli tiek iegūti dārgakmeņi un attīstīta juvelierizstrādājumu ražošana.

Pilsētā atrodas vācu armijas artilērijas skola, bet uz dienvidiem no pilsētas - liela ASV karabāze.

Līdz 1670. gadam mūsdienu pilsēta (toreiz divas apdzīvotas vietas Idāra un Oberšteina) piederēja Daunas - Oberšteinas baroniem. 1865. gadā abām vietām piešķīra pilsētas tiesības, bet 1933. gadā tās apvienoja.

Idāra - Oberšteina ir amerikāņu aktiera Brūsa Vilisa dzimtā pilsēta.

## Atsauces

## Ārējās saites
Falcon 1

***Falcon 1*** jeb ***Falcon I*** (tulkojumā ‘piekūns’) ir nesējraķete, kuru izstrādājusi un izgatavojusi kompānija *[[SpaceX]]*.

## Starti
Nesējraķetes startu uzskaitījums (nepilnīgs):

## Atsauces

## Ārējās saites
* SpaceX Falcon 1 apraksts
Falcon

***Falcon*** (no  "piekūns") var būt:

* *[[F-16 Fighting Falcon]]* — ASV iznīcinātājlidmašīna;
* Falcon (raķete) — *SpaceX* kosmiskā nesējraķete;
* FALCON (projekts) — ASV militāro hiperskaņas lidaparātu izstrādes projekts.
Kārlis XIV Juhans

thumb|Kārlis XIV Juhans ap 1840. gadu
**Kārlis XIV Juhans** (; dzimis **Žans Batists Bernadots** () , miris ) bija Zviedrijas un Norvēģijas karalis no 1818. gada līdz savai nāvei 1844. gadā. Norvēģijas karaļu uzskaitījumā figurē kā **Kārlis III Juhans** (). Pašreizējās Zviedrijas karaliskās dinastijas (Bernadota dinastija) aizsācējs.

## Dzīvesgājums
Dzimis Francijā, 1780. gadā pievienojās Francijas karaliskajai armijai, turpināja veiksmīgu karavīra karjeru Lielās franču revolūcijas laikā. Neilgu laiku bijis kara ministrs, viņam bija nozīmīga loma Francijas uzvarā Austerlicas kaujā.

1810. gadā kļuva par Zviedrijas karaļa Kārļa XIII troņmantnieku. Pēc Sestās koalīcijas kara Kārlis Juhans piespieda Frederiku VI Zviedrijai atdot Norvēģiju. Tas 1814. gadā izraisīja Zviedrijas—Norvēģijas karu, kurā Norvēģija tika sakauta 19 dienu laikā un kā rezultātā Norvēģija turpmāko nepilnu gadsimta atradās savienībā ar Zviedriju. Pēc Kārļa XIII nāves 1818. gadā Kārlis XIV Juhans kļuva par valdnieku. Valdīšanas laikā bija miera un labklājības periods, valdīja līdz savai nāvei 1844. gadā.

Bija precējies ar Napoleona Bonaparta brāļa Itālijas un Spānijas karaļa Žozefa sievas māsu Marseļas zīdtirgotāja meitu Eiženiju Bernadīni Desirē Klarī. Viņiem piedzima dēls Oskars.

## Ārējās saites
Oskars I

**Oskars I** (; dzimis  kā **Žozefs Fransuā Oskars Bernadots** (), miris ) bija Zviedrijas karalis no 1844. gada līdz nāvei 1859. gadā. Dzimis Francijā, taču pēc tēva lēmuma pieņēmt Zviedrijas kroni kļuva par kroņprinci un kopā ar tēvu devās uz Zviedriju, kur uzauga. Precējies ar Napoleona I pirmās sievas Žozefīnes de Boarnē mazmeitu Žozefīni.

## Ārējās saites
Apvienoto Arābu Emirātu karogs

thumb|right|250px|Apvienoto Arābu Emirātu karogs
**Apvienoto Arābu Emirātu karogs** tika pieņemts 1972. gada 1. janvārī - nedaudz vairāk kā gadu pēc valsts neatkarības pasludināšanas. 

AAE karogā ir izmantotas panarābiskās krāsas. Zaļā krāsa simbolizē zemes auglību, baltā - neitralitāti, bet melnā - naftas bagātības. Sarkanā krāsa ir lielākajā daļā Persijas līča reģiona valstu karogu.
Gērijs Sinīzs

**Gērijs Alens Sinīzs** (; dzimis  Blūailendā, Ilinoisā, ASV) ir amerikāņu aktieris un režisors. Ieguvis *[[Emmy balva|Emmy]]* un Zelta globusa balvas.

Dzimis netālu no Čikāgas. 1973. gadā kopā ar draugiem nodibināja teātra trupu *[[Steppenwolf Theatre Company]]*. No šī teātra nākuši vairāki pazīstami amerikāņu aktieri, tai skaitā arī Džoana Allena un Džons Malkovičs.

Piedalījies seriālā "CSI Ņujorka". 1992. gadā kā kinorežisors uzņēma filmu "Par pelēm un cilvēkiem" (, galvenajā lomā Džons Malkovičs, pēc Džona Stainbeka romāna motīviem).

## Filmogrāfija
* "Forests Gamps" (*Forrest Gump*, 1994, režisors Roberts Zemekis) — leitnanta Dena Teilora () lomā
* "Apollo 13" (*Apollo 13*, 1995, režisors Rons Hauards) — Keneta Matinglija () lomā
* "Izpirkums" (*Ransom*, 1996, režisors Rons Hauards) — Džimija Šeikera () lomā
* "Marsa misija" (*Mission to Mars*, 2000, režisors Braiens De Palma) — Džima Makkonela () lomā

## Ārējās saites